 *** ***

**НИРС МУиС СВФУ**

# “Түмэн” саха ыччатын түмсүүтэ

**АБ Хотугулуу-Илиҥҥи норуоттарын тылларын уонна култуураларын үнүстүүтэ**

**ХИБҮ Устудьуоннарын, эдэр учуонайдардарын билимҥэ үлэлэрин салайар салаа**

**Билим дьоҕус акадьыамыйата**

**Тыа хаһаайыстыбатын акадьыамыйата**

** Тэрээһиннэр:**

* Чинчийэр үлэлэр түмүктэрин кэпсэтии, истии;
* “Саха тылын билим таһымыгар хайдах сайыннарабытый?” дискуссия;
* “Таптыыбын төрөөбүт дойдубун” инста-күрэх.

**Сыала:**

* Саха ыччата чинчийэр үлэтин ийэ тылынан көҥүллүк кэпсиир эйгэтин тэрийии.

**Соруга:**

- төрөөбүт тыл билиҥҥи кыһалҕатын быһаарарга, ырытарга ыччаты кытыннарыы;

- билим эйгэтигэр саха тылын-өһүн сайыннарыы, туттуллуутун кэҥэтии.

**Буолар күнэ-дьыла:** муус устар 22 күнэ, субуотаҕа 09:00 ч.

**Сирэ:** Дьокуускай к., Кулаковскай аатынан уулусса 48-с дьиэтэ, ХИБҮ КФЕН

**Үлэ хайысхалара:**

- Физика-математика билимэ;

- Тиэхиникэ билимэ;

- Сир туһунан билим;

- Мэдиссиинэ уонна биология билимэ;

- Тыа хаһаайыстыбатын билимэ;

- Тыл үөрэҕин билимэ;

- Уйулҕа, иитии-үөрэтии (педагогика) билимэ;

- Түмэт (уопсастыба) билимэ;

- Алтаай тылларын чинчийэр билим;

**Кэмпириэнсийэҕэ кыттыы ирдэбилэ:**

* Кыттааччылар: *1-11 кылаас үөрэнээччилэрэ, устудьуоннар, маҕыыстырдар, аспырааннар;*
* Сирэй (очный) уонна кэтэхтэн (заочный) кыттыахха сөп;
* Үлэ, көрдөрөр матырыйаал (презентация) суруга-бичигэ: *сахалыы бичик (шрифт);*
* Дакылааттыыр кэм болдьоҕо: 5-7 мүнүүтэ;
* Ыстатыйа тиэкиһэ сүрүн ирдэбилгэ булгуччу сөп түбэһиэхтээх *(аллара көр);*
* Ирдэбилгэ хоруйдуур, болдьоммут кэмҥэ кэлбит туһааннаах ыстатыйа — РИНЦ таһымнаах электроннай хомуурунньукка киириэ (үөрэнээччилэр эмиэ);
* Кэмпириэнсийэҕэ кыттыы – *босхо.*

**Маны болҕой!**

Кыттааччы сайаапкатын, чинчийии хайысхатын, ыстатыйа тиэкиһин **МУУС УСТАР 15 КҮНҮГЭР** диэри tobulsakha@gmail.com аадырыска ыытыахтаах.

Тиэсиһи сахалыы тылбаастыырга ыарырҕатар кыттааччыга Саха тылын истилиистикэ уонна нууччалыы-сахалыы тылбаас хаапыдырата сүбэ-ама буолуоҕа.

**8(4112) 49 67 50** нүөмэргэ эрийэн билсиҥ

**Тиэсис сүрүн ирдэбилэ:**

1. Кээмэйэ – 1,5-2 сирэйтэн ордуга суох (үлэ аатын, туһаныллыбыт литэрэтиирэтин уонна ойууну ааҕан туран) буолуохтаах. Windows 7 (doc.), буукуба кээмэйэ -12, сириибэ - Times New Roman, устуруока икки арда – биирдээх (одинарнай).

2. Үлэ аата, кыттааччы толору аата, үөрэнэр сирэ, салайааччытын аата, солото ыйыллар.

3. РИНЦ ирдэбилинэн, үлэ кылгас ис хоһооно уонна күлүүс тыллара – нууччалыы, оттон ыстатыйа сүрүн тиэкиһэ – сахалыы тылынан суруллар. Холобур,

**Саха тылыгар холбуу тыллары үөрэтии**

Иванов Иван Иванович

***Хотугулуу-Илиҥҥи бэдэрээлинэй үнүбэрситиэт,***

***АБ Хотугулуу-Илиҥҥи норуоттар тылларын уонна култуураларын үнүстүүтэ***

***Салайааччы: тыл үөрэҕин хандьыдаата, дассыан Иванов Иван Иванович***

***Дьокуускай к.***

**Вопросы изучения сложных слов в якутском языке**

Иванов Иван Иванович

***Северо-Восточный Федераьный Университтет***

***Институт языков и культур народов Северо-Востока РФ***

***Научный руководитель: к. ф. н,. доцент Иванов Иван Иванович***

***г. Якутск***

**Аннотация работы:** В данной статье рассматривается проблема изучения сложных слов в якутском языке. Сложные слова являются особым феноменом в якутском языкознании, представляющим интерес с различных точек зрения.

**Ключевые слова:** сложные слова, словообразование, устойчивые словесные комплексы, словосочетания, сращение, аббревиация, примыкание, согласование, управление.

***(кыһыл устуруокаттан ыстатыйа тиэкиһэ сахалыы саҕаланар)***

3. Туһаммыт литэрэтиирэҕитин алпаабыт бэрээдэгинэн суруйаргыт ирдэнэр. Ааптар араспаанньатын (инициалларын кытары) эбэтэр үлэ аатын (ааптара үстэн элбэх буоллаҕына) иҥнэри (курсив) суруйаҕыт. Манагыраапыйаны туһаммыт буоллаххытына, кинигэ уопсай кээмэйин. Оттон ыстатыйаҕа – бастакы уонна бүтэһик эрэ сирэйдэрин ыйаҕыт. Холобур:

1) Афанасьев, П.С. Саха билиҥҥи тыла. Лексикология / П.С. Афанасьев. – Дьокуускай: Саха университетын издательствота, 1996. – 191 с.

2) Бочонина В. Умуллубатын, юкагир оттубут кутаатын уота // Илин.1997. №1. С. 2-3.

3) Дыырай Бэргэн. – Дьокуускай: Бичик, 2009. – 336 с.

4) Молодин В. И. Кресты-тельники Илимского острога / В. И. Молодин. – Новосибирск :Инфолио, 2007. – 248 с.

5) Окорокова В.Б. «Күөдьүйбүт тыл, дьүһүннэммит санаа...» (П.А. Ойуунускай айар үлэтэ) / В.Б. Окорокова. – Якутск: Триада, 2003. – С. 120

6) Саха тылын быһаарыылаах тылдьыта = Толковый словарь якутского языка / Под ред. П.А.Слепцова. – Новосибирск, 2004. – 680 с. (Буква А).

*7) Шабалина И. Д.* Мелкая пластика из дерева конца XV–XX вв. в собрании Государственного музея-заповедника «Ростовский кремль» [Электронный ресурс]// Сообщения Ростовского музея. – 2005. – № 15. – URL: http://rostmuseum.ru/publication/srm/015/shabalina01.html (дата обращения 01.06.2010).

*8) Bazaliiskii V. I.*The Neolithic of the Baikal Region on the Basis of Mortuary Materials / *V. I.Bazaliiskii*// Prehistoric Foragers of the Cis-Baikal, Siberia. – Edmonton:Canadien Circumpolar Institute Press, 2003. – P. 37–50.

*9) Prehistoric Hunter-Gatherers* of the Baikal Region, Siberia. Bioarchaeological Studies of Past Life Ways / Ed. by A. W. Weber, M. A. Katzenberg, Th. G. Schurr. – Philadeiphia : University of Pensylvania Museum of Archaeology and Anthropology, 2010. – 319 p.

4. Сигэниини туруорарга кырыылаах ускуопканы туһанаҕыт: [4, 2007,  86 сирэй], [2, 2008]. Уруһуйга сигэнэргэ туруорарга көннөрү ускуопка туттуллар: (1 уруһуй). Үлэҕэ табылыысса киллэрэр буоллаххытына аатын, нүөмэрин ыйаргытын умнумаҥ. Табылыыссаҕа сигэнии маннык буолуохтаах: (1 табыл.; 3-4 табыл.).

 5. Ойууну (уруһуйу, хаартысканы, графигы, диаграмманы) үлэҕит кэннигэр JPG эбэтэр TIFF (кээмэйэ 300 dpi-ттэн элбэҕэ суох буолуохтаах) барыйаанынан киллэриҥ (холобур, 1 сыһыарыы, 2 сыһыарыы о.д.а.).

**"Таптыыбын төрөөбүт дойдубун" инста-күрэх ирдэбилэ:**

Instagram ситимҥэ төрөөбүт дойдугут туһунан дьүһүйүү таһаараҕыт (хаартыскаҕыт анныгар дойдугут устуоруйатын, биллиилээх дьонун-сэргэтин, билиҥҥи кэмин, туругун ойуулаан суруйуоххутун сөп). Булгуччу маннык хэштэги туруоруҥ: #tobul2017. Түмүгэ муус устар 22 күнүгэр “Саха тылын билим эйгэтигэр хайдах сайыннарабытый?” дискуссия кэмигэр биллиэҕэ, ону тэҥэ тэрээһин кэмигэр быыстапкаҕа туруоҕа. Кыһаллан-мүһэллэн, ымпыктаан-чымпыктаан ырыппыт, уус-ураннык ойуулаан-дьүһүннээн таһаарбыт кыттааччыны анал бириис күүтэр.

**Хос быһаарыы:**

Кэмпириэнсийэ туһунан ыйытыылаах буоллаххытына, tobulsakha@gmail.com аадырыска суруккутун, эбэтэр Борисова Анастасия Анатольевнаны кытта ситимнэһиэххитин сөп: 89140515245 (Бассаап (WhatsApp) ситим үлэлиир).

**Кытаатыҥ, көхтөөхтүк кыттыҥ!**